Efter Venstres strategi som oppositionsparti var lagt på Mallorca efter valgnederlaget i 2011, skulle Lars Løkke Rasmussens (V) familie flyves til Mallorca på Venstres regning, fordi formanden skulle ovenpå igen.

Sådan lyder forklaringen fra Venstres partisekretær Claus Richter, efter at Ekstra Bladet er kommet i besiddelse af bilag, der viser, at Lars Løkke Rasmussens familie har fået betalt en rejse af Venstre.

»Vi skulle lave en nye strategi for Venstre i opposition, og i den forbindelse traf vi den beslutning i forlængelse af seminaret at invitere Solrun og deres yngste søn med ned til Mallorca«, siger Venstres partisekretær Claus Richter til Ritzau.

ritzau